GiliGold/VAD_KnessetCorpus huggingface dataset:
שמואל דוד:
 או אבחון ייעוצי כזה או אחר אבל בשורה התחתונה הן לא רוכשות כלים ומיומנויות שמשנות משהו את החיים שלהן
שמואל דוד:
     עכשיו ריאן במצב הזה, הרבה מאוד זמן, דוח מבקר המדינה, כמו שאמרתי קודם, מצביע על זה בצורה מאוד חריפה, וזה דוח מהשבועות האחרונים
שמואל דוד:
 שבדקת את זה סטטיסטית מאוד לעומק על פי כל מאגרי המידע של המדינה
שמואל דוד:
 אני חושב שהם צריכים לתת כאן תשובות
שמואל דוד:
 הטענה שהמשכורת מוכפלות פי שלוש, צריכה לקבל איזושהי ראיה כדי שנוכל להתייחס אליה ברצינות
שמואל דוד:
 אני לא רואה אפילו רמז לזה שהדברים מבוססים
פנינה תמנו:
תודה רבה, ז'אן, אנחנו צריכים תיכף לסיים
ז'אן בן כליפא:
תודה רבה ממש בדקה
ז'אן בן כליפא:
 ז'אן ממכון ירושלים למחקרי מדיניות
ז'אן בן כליפא:
 המכון מתעסק המון במחקר בתחום מזרחי ירושלים התושבים הערבים ערביות בירושלים עומדים על כ-375,600 תושבים
ז'אן בן כליפא:
 מתוכם אחוז התעסוקה של נשים הוא גם נמוך מאוד ועומד על 27% תעסוקת נשים במזרח ירושלים
ז'אן בן כליפא:
 כ-30 אחוז מהנשים בעלות השכלה אקדמאית אבל רק 48% מתוכן המשולבות בעולמות התעסוקה
ז'אן בן כליפא:
מתוכן 45 אחוז, מתוך האקדמאיות
פנינה תמנו:
מתוך ה 30 אחוז האקדמאיות מכלל הנשים
ז'אן בן כליפא:
מתוך הנשים במזרח ירושלים
ז'אן בן כליפא:
 בגילאי התעסוקה
ז'אן בן כליפא:
 כן חשוב לציין של להשכלה גבוהה נשים פונות גם להשכלה גבוהה בגדה המערבית מתוך השתלבות בתוך בתי הספר שבעצם בהם הרבה לומדים את תוכנית התאוג'יהי (التوجيهي)
פנינה תמנו:
אבל עם מישהי באה משם עם תעודת הוראה ברור שיהיו קשיים
ז'אן בן כליפא:
נכון מאוד וזה אחד מהם החסמים העיקריים בעצם שנשים במזרח ירושלים נתקלות בהם
ז'אן בן כליפא:
 מלבד זאת כי 60% מהנשים העידו שהן בעלות אורייניות שפתית מאוד נמוכה בעברית
פנינה תמנו:
ששם צריך דגש
פנינה תמנו:
 אני מכירה את זה מעולם העולים החדשים, כשרת העלייה והקליטה לשעבר
ז'אן בן כליפא:
ויותר מזה, לימודי העברית הם חלשים גם במערכת החינוך, ובגלל שהן פונות להשכלה גבוהה בגדה, גם שם אין לימודי עברית, כך שהן מגיעות מתוך רצון להשתלב בעולם התעסוקה בירושלים ויש שם חסם מאוד גדול
פנינה תמנו:
לסיכום
ז'אן בן כליפא:
לסיכום גם מעונות יום חסרים מאוד במזרח ירושלים
ז'אן בן כליפא:
 נגענו בזה, וזה הכול
ז'אן בן כליפא:
 תודה
פנינה תמנו:
 הדיון הזה הוא מאוד מאוד חשוב
פנינה תמנו:
 נתון שאני לוקחת איתי זה את הנתון יניב שאתה ציינת
פנינה תמנו:
 30% ממקבלי הבטחת הכנסה הן נשים ערביות
פנינה תמנו:
 חושבת שמעבר לאינטרסים החברתיים והערכיים, והחובה שיש כלפי אזרחים ואזרחיות מכלל קבוצות החברה הישראלית
פנינה תמנו:
 אני חושבת שיש פה גם אינטרסים של מדינה
פנינה תמנו:
 אינטרסים כלכליים
פנינה תמנו:
 ואני חושבת שהנתון הזה צריך לשבת על שולחן הממשלה
פנינה תמנו:
 כדי לדעת שגם אם המדינה מקצה תקציבים
פנינה תמנו:
 אם לא מאמצים תוכנית פעולה אמיתית
פנינה תמנו:
 עם נחישות
פנינה תמנו:
 עם מעקב ומדידה
פנינה תמנו:
 תוך שיתוף ציבור
פנינה תמנו:
 אני חושבת שאנחנו שומעים פה את הקולות
פנינה תמנו:
 אנחנו מבינים
פנינה תמנו:
 יודעים לגעת בבעיות
פנינה תמנו:
 זה לא שאנחנו מגששים באפילה
פנינה תמנו:
 הבעיות ידועות, החסמים מוכרים, צריך לדעת את הדגש, במקומות הנכונים, והאחריות היא בראש ובראשונה על ממשלת ישראל
פנינה תמנו:
 על משרדי הממשלה
פנינה תמנו:
 ללכת בכיוון הנכון
פנינה תמנו:
     אנחנו נקיים דיון נוסף, וגם כמו שאמרתי, פגישת עבודה עם הגורמים הרלוונטיים
פנינה תמנו:
 מנהלת הוועדה תדאג שאנחנו את הישיבה הזו
פנינה תמנו:
 בינתיים אני אומר שמשרד התחבורה, אני מבקשת לקבל תשובות
פנינה תמנו:
 שזה יהיה בסיכום
פנינה תמנו:
 לקבל תשובות לגבי נתוני תחבורה ציבורית בחברה הערבית
פנינה תמנו:
 מה הוחלט ומה יושם
פנינה תמנו:
 איפה המחסורים הגדולים ביותר, ומה מתכוונים לעשות והאם יש להם תוכנית פעולה לשנים הקרובות
פנינה תמנו:
     מעונות יום - הועדה תפנה לקבלת נתונים לגבי מימוש בינוי מעונות
פנינה תמנו:
 הייתה כאן הבטחה בעבר של 25% מכלל ההשקעה הלאומית
פנינה תמנו:
 למגזר הערבי
פנינה תמנו:
 אני מבינה שהבעיה היא במימוש
פנינה תמנו:
 אנחנו נפנה
פנינה תמנו:
 השר הרלוונטי זה שר הפנים?
אוסאמה קנבר:
העבודה
אוסאמה קנבר:
 מעונות יום עבודה
פנינה תמנו:
אנחנו נבדוק
פנינה תמנו:
 3, מועצה לאומית לכלכלה נתנה 500 ש"ח הנחה לילד לדמי מעונות
פנינה תמנו:
 אני מבינה שהתוכנית הזאת הופסקה
פנינה תמנו:
 אנחנו נפנה לראש המועצה הלאומית לכלכלה בכדי שיחזיר את התוכנית הזאת
פנינה תמנו:
      משרד העבודה - מבקשת מידע כתוב
פנינה תמנו:
 מידע מפולח
פנינה תמנו:
 רוצה תמונת מצב, שקיפות ברורה
פנינה תמנו:
 אתה אמרת שיש בשנתיים האחרונות מגמה של תיקון שיפור, של ללכת למקצועות איכותיים
פנינה תמנו:
 אנא מכם - טבלה מסודרת, כל המקצועות כל ההכשרות
פנינה תמנו:
 גם אלה שבתקצוב וגם אלה שבשיתוף מעסיקים
פנינה תמנו:
 עם אחוז משתתפים
פנינה תמנו:
 משרד הכלכלה - ביקשתי ממך גם נתונים שאמרת שיועברו אליי בכתב
יאיר פרץ:
אנחנו רק זומנו אתמול בתשע בערב
פנינה תמנו:
אז ראשית אני מעריכה את זה שאתם כאן, אבני אבדוק למה זה ככה
פנינה תמנו:
 זה לא צריך להיות שאתם מוזמנים רק בערב
פנינה תמנו:
 אלא אם כן זה הגיע אליכם רק בערב
פנינה תמנו:
 לפעמים זה קורה
פנינה תמנו:
   	  משרד החינוך - מספר המורות הערביות שמשתתפות בהסבה למקצועות שנדרשים במערכת החינוך ואם יש תוכנית ייעודית, של אנשי חינוך או בעלי תעודת הוראה מהמגזר הערבי
פנינה תמנו:
 תוך מתן גם דגש ותשובות על טענה של חברת הכנסת, עאידה תומא סלימאן
פנינה תמנו:
     רוצה להודות לארגוני החברה האזרחית שהיו כאן
פנינה תמנו:
 כדי לתת לנו תמונת מצב
פנינה תמנו:
 זה לא מובן מאליו
פנינה תמנו:
 הדבר הנוסף, ריאן - אני רוצה לשמוע ממש את כל התוצאות, תשלח לי כתוב
אוסאמה קנבר:
אני אשלח תיקון קטן
אוסאמה קנבר:
 הבינוי של מעונות יום זה משרד החינוך
פנינה תמנו:
     אני רוצה להודות לחברה האזרחית
פנינה תמנו:
 נציגי הממשלה
מירב בן ארי:
צהרים טובים לכולם, אני שמחה לפתוח את הדיון של הוועדה לקידום מעמד האישה ושוויון מגדרי
מירב בן ארי:
 היום ה- 13
מירב בן ארי:
06
מירב בן ארי:
2023 כ"ד בסיוון תשפ"ג
מירב בן ארי:
 הנושא הוא הצגת מגמות, אתגרים וזכויות נשים במערך המילואים, לציון יום ההוקרה למערך המילואים
מירב בן ארי:
      לפני הכל, אני אתנצל בשם יושבת ראש הוועדה הקבועה, חברת הכנסת פנינה תמנו שטה, שהיא נאלצה ללכת להרצאה שתוכננה מראש
מירב בן ארי:
 והיא כמובן אתכם ואתכן בעיקר בכל נושא של מערך נשות המילואים, אז זה לפני הכל
מירב בן ארי:
 נברך את יוזמי היום הזה- קינלי חברי שנמצא כאן, אלון שוסטר, משה סולומון, יצחק קרויזר ושרון ניר שאני בטוחה שיצטרפו אלינו, כי במקביל נערכים עוד ועוד דיונים בוועדות אחרות בנושא יום המילואים שהכנסת מציינת היום, בנוסף לעוד ימים אחרים שהיא מציינת
מירב בן ארי:
      כמה מילים- קודם כל ראיתי את החלטת הממשלה שהייתה כאן לגבי שירות המילואים של הממשלה שלנו, שהיא נתנה הנחיה של המשרד יגבש תוך 90 יום של הרשות לקידום מעמד האישה
מירב בן ארי:
 אז אם יש כאן נציגה גם של הרשות? אוקיי, אז רק תדעי שאני אבקש תיכף את ההתייחסות שלך
מירב בן ארי:
 כמה מילים ככמה נתונים, על נשות המילואים, לפחות נכון לשנת 2022
מירב בן ארי:
 אם יש תיקונים, אתם מוזמנים לתקן אותי
מירב בן ארי:
 אני יודעת שכמעט 20% ממערך המילואים מהוות הנשים
מירב בן ארי:
 משהו כמו 83,000 לעומת 13% בשנת 2010
מירב בן ארי:
 כמובן שהתחזית הזאת תגדל, היות ובעצם יותר ויותר תפקידים פתוחים לנשים, אז מן הסתם זה מגדיל גם את מערך המילואים, עליה בשירות נשים עליה בכלל, בכל מה שקשור למקצועות
מירב בן ארי:
 לצערי בתקופה האחרונה נחשפנו לכל מיני ביטויים אומללים על שירות משותף של אנשים בורים שלא מבינים דבר וחצי דבר בשירות משותף
מירב בן ארי:
 אז אני גם גיניתי את זה במליאה וגם עשיתי שאילתה לשר הביטחון בשבוע שעבר
מירב בן ארי:
 וצריך להגיד שגם הוא עלה ודיבר על חשיבות השירות המשותף, דיבר אפילו על הבת שלו ששירתה בברדלס או קרקל אל תתפסו אותי במילה הספציפית, השם של הגדוד זה משהו שהולך על ארבע
מירב בן ארי:
      בכוונה שאלתי את השאילתה מול שר הביטחון ויאמר לזכותו שגם הוא דיבר ובכלל אני חושבת שלא צריך לחשוש לדבר על שירות משותף ועל החשיבות שלו
מירב בן ארי:
 להיפך, אפילו בהתייעצות שעשיתי עם אחד הקצינים בכירים כבר בדימוס, הוא אמר לי מה בכלל את מתייחסת אליו? זה השירות, יש נשים, יש גברים, משרתים ביחד שיתקדמו
מירב בן ארי:
      אז ננצל את הבמה הזאת להגיד להם שיתקדמו גם בעניין הזה
מירב בן ארי:
 אני רוצה לברך ולהגיד קודם כל תודה, אני גם אגיד את זה בסוף
מירב בן ארי:
 אני חושבת שזה לא דבר מובן מאליו, זו התנדבות
מירב בן ארי:
 זה הרבה הרבה זמן אישי ומשפחתי, לימודים, עסקים, קריירה, שהאישה שמה בצד ובאמת יוצאת למילואים
מירב בן ארי:
 אז זו הזדמנות של הוועדה לומר תודה, אני לא רוצה להכביד במילים כי יש לנו זמן קצר, אז אני אתן לך את זכות הדיבור- קינלי היוזם, ולאחר מכן נעבור לנציגי הצבא
משה טור פז:
חברתי היו"ר, ממש תודה רבה באמת
משה טור פז:
 כל חברי כאן וחברותי לדרך יום המילואים זהו יום חשוב בכנסת
משה טור פז:
 כראש השדולה זו השנה השנייה
משה טור פז:
 אני מאוד שמח על ההתקדמות שאנחנו עושים
משה טור פז:
 אני חייב לשתף אותך, גברתי יושבת הראש במשהו אישי שנוגע לאיש חינוך, מעמד האישה ושירות קרבי
משה טור פז:
 הייתי מגד בתחילת מבצע עמוד ענן, כשהתכוננו לכניסה וספויילר, הכניסה בסוף לא קרתה
משה טור פז:
 ועמדתי עם 600 החיילים שלי ובתוכם היו שני תלמידים שלי לשעבר תלמיד ותלמידה
משה טור פז:
 התלמידה בטי הייתה פרמדיקית
משה טור פז:
 פרמדיקית לוחמת שהגיעה לגדוד והיא אחת משני פרמדיקים שיש לי בגדוד
משה טור פז:
 ועכשיו עושים כוחות ומשימות, באה אליי בשקט השלישה של הגדוד אומרת לי- קינלי, לרשום את בטי במצב שניכנס לעזה? תשמעי, נראה לי כן ברור, זו אחת משני פרמדיקים שלנו
משה טור פז:
 נוותר על 50% בגלל שהיא אישה? אבל רגע לפני כן הלכתי לבטי הצידה
משה טור פז:
 זה היה בשטחי כינוס שלנו בנקודות ההתארגנות
משה טור פז:
 אמרתי לה- בטי רק שנהיה סגורים אחד עם השני
משה טור פז:
 זה לא מובן, אין פקודה מסודרת
משה טור פז:
 בטח
משה טור פז:
 מה זאת אומרת קינלי? ככה חינכת אותנו כמנהל בית ספר, עכשיו אני הגעתי אליך במילואים ואני לא אכנס איתך לעזה? זה משהו שמדגים גם דרך אגב, את העמימות, אבל גם את הריהוט ואת תחושת השייכות
משה טור פז:
      אני חושב שכולם כבר מכירים את חלק מהנתונים
משה טור פז:
 אין היום צהל בלי נשים, אין צבא מילואים בלי המילואימיות, וחלק מהדברים שדיברנו עליהם גם כאן בוועדה בשנה שעברה למשל, שינוי ברירת המחדל שאישה למשל שהיא יולדת, לא תצטרך עכשיו להתנדב, אלא המובן מאליו שהיא ממשיכה אלא אם כן, היא לא רוצה
משה טור פז:
 כל מיני דברים כאלה שהם חלק מתהליך ההתקדמות וכך שזה יהיה מובן מאליו, ששותפות אנשים בכוח הלוחם של ישראל היא העניין ובטח לא נצטרך להתמודד עם כל מיני דברים הזויים כמו שציינת, אז תודה רבה לך על ההובלה
משה טור פז:
 אני מתנצל שאני עוד מעט אצא לעוד משימה במסגרת היום הזה, אבל באמת, יום חגיגי וחשוב שיש לנו אירוע מרכזי באודיטוריום בשנתיים וחצי, אני מזמין כמובן את כולם להצטרף, תודה רבה
מירב בן ארי:
 שוסטר, אחד מיוזמי היום, בבקשה
אלון שוסטר:
ברוכות וברוכים כל הנוכחים
אלון שוסטר:
 אני רואה בדיון הזה לא רק דאגה לזכויות, אלא עיסוק בזכויות וכמובן שצריך לאפשר לנשים לבצע את המשימה הלאומית על ידי סיוע בבית, סיוע בעבודה, התקדמות במקצוע, כן בשירות הצבאי אני רואה בזה שינוי תודעתי או חלק ממהלך תרבותי פנימי ומכליל שמאפשר לנו עוד התבוננות, עוד זווית התבוננות על החיים בצוותא, החיים המשותפים על כל המורכבות שלהם ואני מאוד מעריך, מוקיר את מי שנמצאת בדרך כלל בקו המגע שבין ערכים שלא תמיד סותרים, אבל בוודאי עם וקטורים שונים בין המחויבות לבית, והמחויבות לעבודה, לצבא ולערכים הלאומיים
אלון שוסטר:
 ואני רואה, כמו כולנו את הצבא כזירה, כפיילה גדולה שבה בין השאר שם במקביל, מוסדות השכלה ומקומות עבודה במרחב הציבורי שלנו
אלון שוסטר:
 שם אנחנו נבחנים ביכולת שלנו להתמודד עם מי ששונה מאיתנו, חושב אחרת, מאמין אחרת
אלון שוסטר:
 ואתם מבינים את הקושי האמיתי שאני אמפתי אליו אבל לא יכול לקבל שמדינת ישראל תעז לוותר על מי מאוכלוסיות כדי לחזק את המשאבים הבסיסיים שלה
אלון שוסטר:
 אז תודה לכם שאתם בקו העימות, קו המגע הזה ותודה לכל מי שעוסק במלאכה
מירב בן ארי:
קיבלתי עדכון שהמנכ"לית של הרשות לקידום מעמד האישה הודיעה על התפטרותה, לא שזה מפתיע אותי
מירב בן ארי:
 אחת הנשים המצוינות ששלחנו אנחנו למגזר הציבורי, וגם היא הודיעה על ההתפטרות שלה היום
מירב בן ארי:
 אז אני מתנצלת לשמוע, אבל בסדר, צריך להמשיך קדימה
מירב בן ארי:
 צה"ל סגן אלוף אבישג סבג ראובן, בבקשה
איל בן ראובן:
קודם כל שלום לכולם
איל בן ראובן:
 זהו מעמד מרגש להיות בוועדה שמתמקדת בנשים, בעיקר כאישה שעוסקת בכל עולם המילואים
איל בן ראובן:
 בשיתוף פעולה מתמיד עם המילואימיות, עם טלי, עם קרן, בצורה באמת אדוקה
איל בן ראובן:
 אני יכולה להגיד שנעשתה בשנה האחרונה עבודה משמעותית בנושא שילוב הנשים במערך המילואים, ואני תיכף אסקור את זה
איל בן ראובן:
 אני אדבר רגע שנייה למי שלא היה איתנו בוועדות הקודמות- קצת על הנבחרת המשרתת של המילואים ששם באמת אני אומרת- משרתים ומשרתות הכוונה לשניהם, כי צה"ל רואה באמת יחד ללא הבדל משמעותי, והיום יש כ-130,000 משרתים פעילים, מתוכם גם נשים שבעצם מבצעים 20 יום ימי מילואים בשלוש שנים
איל בן ראובן:
 לצד השירות במילואים יש המון אתגרים שהם חווים גם הנשים וגם הגברים
איל בן ראובן:
 חלקם נמצאים בעולמות ההכרה החברתית, חלקם נמצאים בלעזוב את הבית, לעזוב את האקדמיה ובאמת לצאת לשירות אינטנסיבי, וחלק מזה נמצא גם באיך אנחנו תופסים את המילואים וההוקרה והתגמול שיש עבור שירות מילואים
איל בן ראובן:
 אם אני מתמקדת רגע בעולמות הנשים- שנה שעברה באמת עברה החלטה שהתחלנו לבצע מפגשים משותפים, לראות איך אפשר באמת לקדם את - - -
מירב בן ארי:
רגע לפני הכול, רק מבחינת מספרים
מירב בן ארי:
 כמה אחוזים?
איל בן ראובן:
כ- 18% ממערך המילואים הן נשים
איל בן ראובן:
 אז סך הכל אנחנו מדברים על עלייה משמעותית בין שנת 2010 ל-2022
איל בן ראובן:
 בכל סוף שנה אנחנו עושים מדידה אקטיבית ובעצם יש עלייה משמעותית, מ - 13% באוכלוסיית משרתי המילואים שהם נשים ל 18%
איל בן ראובן:
 צריך להגיד שאנחנו רואים אותם בהיקפים בכל המערכים - אם זה בקצונה, דיברו פה בוועדה הקודמת על קצונת הלחימה, אז נשים מהוות 10% מקצונת הלחימה ובקצונת התומכות לחימה הן מהוות 26%
איל בן ראובן:
 הן נמצאות בהפעלה, הן נמצאות ב-48% במודיעין, נמצאות בעורף, נמצאות בנהיגה, בלחימה
איל בן ראובן:
 בכל מקום שפתחנו ובאמת פתחנו את כלל התפקידים מלבד מה שאנחנו מכירים כלוחמה בסיסית כמו גולני גבעתי וכו'
איל בן ראובן:
      אבל אפשר לראות באמת את המגמה
איל בן ראובן:
 מבחינת כמות המתנדבות, שזה גם משהו שאפשר לראות בו עליה- יש עלייה משמעותית
איל בן ראובן:
 מדדנו מ-2018 ל- 2022 יש עלייה מ-7,300 לעשרת אלפים פלוס של נשים שהתנדבו לשירות מילואים
איל בן ראובן:
 ואחוז המתנדבות הוא 22% שזה אחוז גבוה של נשים שמתנדבות לבצע שירות מילואים והמגמה בגידול מתמיד
איל בן ראובן:
 אם אני משווה את זה לגברים, אנחנו די עומדים באותם האחוזים למול הכמות שלהם באוכלוסיה, בכמות המתנדבות
איל בן ראובן:
 וצריך להגיד שנשים שהן אימהות- מתוקף החוק הן מקבלות פטור
איל בן ראובן:
     אנחנו גם עשינו עבודה מעמיקה בנושא שהפטור לא יהיה פטור אוטומטי, אלא שכבר מהשירות שלהם בסדיר או לאחר מכן שנולד להם ילד הן יוכלו לבחור אם להמשיך במילואים, בלי לעשות איזשהו סיבוב רחב בהתנדבות והגשת בקשות, אלא באמת לייעל את התהליך
איל בן ראובן:
 המערכת נמצאת בשלבים האחרונים של מבצוע והמטרה היא שכל מי שתלד או שיהיה לה ילד או שהיא תאמץ או משהו דומה היא תקבל sms שאומרים לה מזל טוב ואת יכולה להמשיך איתנו בשירות מילואים ואת יכולה לבחור לקבל את הפטור הוא שלך
איל בן ראובן:
 וגם תינתן אפשרות לשנת הקפאה- שנה שבה היא מתארגנת על הבית ועל הילדים וחוזרת להמשך שירות
איל בן ראובן:
 דבר נוסף שצהל מאוד עוסק בו זה בעצם ההכרה של המפקדים בנושא
איל בן ראובן:
 שלא יגידו- אוקיי, אם זאת בהריון - אז אולי אני לא צריך להמשיך איתה את התפקיד, אולי אני לא אשקיע מספיק
איל בן ראובן:
 אלא באמת עיסוק בזה שהם איתנו והם חלק מאיתנו
איל בן ראובן:
 מבחינת נתונים נוספים אז מבחינת ביצועי שמ"פ, אפשר לראות בהתפתחות גברים הוא 36% בביצוע שמא ונשים כבר טיפסו, ל 22%
איל בן ראובן:
      זאת אומרת שהפער לאט לאט מצטמצם ואנחנו רואים שהפער נובע בעיקר מכמות האימונים שגברים משרתים במילואים מבצעים, בגלל יחידות קרביות אבל גם כאן יש גידול משמעותי
איל בן ראובן:
 בלוחמה- דין גבר כדין אישה וגם שם אנחנו רואים שיש איוש גבוה מאוד
איל בן ראובן:
 היעד שלנו שבהתחלה הגדרנו, היה להגיע ל- 60-70 אחוזים מכל הלוחמות שנמצאות ביעדים קרביים
איל בן ראובן:
 אנחנו עומדים היום על 80%
איל בן ראובן:
 נכון לבוקר הזה כשבדקנו- 83% של נשים שמשתחררות משירות קרבי, מגיעות ליעד הזה במילואים
איל בן ראובן:
     יש גם נשים שנגררות לפטור
איל בן ראובן:
 זה גם מבחירה וגם מצרכי מערכת
איל בן ראובן:
 כמו גברים לדוגמא שהמקצועות שלהם לא נדרשים בשירות מילואים, או שיש צורך בהתאמה גזרתית וכו
איל בן ראובן:
 נשים בעולמות לחימה משולבות בכל המגזרים
איל בן ראובן:
 תקשוב, חמן, חתם, פיקוד העורף, מגב, חיל האוויר, עגנה, חיל הים וכו ולכן אנחנו רואים מגוון רחב
איל בן ראובן:
 אני רוצה להגיד כאן מהן הנקודות המרכזיות שצריך להתמקד בהן וגם דיברנו על זה אני והמילואימיות היות ובסופו של דבר אנחנו לא מחפשות לייצר איזשהו שונות בין הנשים לגברים, אנחנו באמת רוצות להתאים את השירות לתהליך שאישה עוברת במהלך החיים שלה
איל בן ראובן:
 וכחלק מהצרכים, נולדה פקודת ההורות
איל בן ראובן:
 אם זה יציאה מוקדמת, תהליכים שהן צריכות לעבור, שחרור המפקדים לבדיקות הריון וכו' בזמן מילואים
איל בן ראובן:
 וכמובן פתיחת אפיקי השיבוץ הרחבים, והגברת המודעות בנושא
איל בן ראובן:
 אני חושבת שאנחנו די בכיוון להצלחה בנושא ואפילו אפשר לומר שאנחנו מתקדמים בצורה משמעותית
מירב בן ארי:
כמה אחוזים כיום נשים מתנדבות וכמה אחוזים גברים?
איל בן ראובן:
גברים כ-36% ונשים כ-22%
איל בן ראובן:
 זה לא בדיוק יושב על אותה משבצת, אבל צריך לומר שאחוז הגברים הוא גבוה מאוד
מירב בן ארי:
תודה, אני אתן ליוזמים, הדגשתי אתכם גם בקבוצה
מירב בן ארי:
 אני אתן לקרויזר אחד מיוזמי היום ולאחר מכן מטי
יצחק קורן:
תודה רבה למירב יושבת ראש הוועדה
יצחק קורן:
 שממלאת את המקום של פנינה, שמובילה את הוועדה הזאת בשיגרה, ונבצר ממנה להגיע היום
יצחק קורן:
 אבל אני יודע שהנושא הזה גם חשוב מאוד, ומגיע לה גם כן
יצחק קורן:
 תודה, מקווה שיעבירו לה
יצחק קורן:
 בעקבות ריבוי באמת
יצחק קורן:
 הגדודים המעורבים בקרבות ברדלס קרקל, שדווקא תפסו כותרות בעקבות מצרים
יצחק קורן:
 הצבא יש לו יחידות ייעודיות מעורבות כאלה גם במילואים
יצחק קורן:
 זאת אומרת הלוחמות, שמשתחררות משם, חוזרות לגדודים יחד עם הצוות שלהם מהשירות הסדיר?
איל בן ראובן:
כן, לאן שהגברים הולכים הנשים הולכות
איל בן ראובן:
 זה משהו שתוקן והורחב בשנה האחרונה בהמשך לעיסוק בנושא, ואם גבר ואישה משתחררים מאותה היחידה אז הם יגיעו ביחד גם לעולמות המילואים, אלא אם כן יש איזשהו צורך ספציפי, מבצעי או שירותי לדוגמא- מישהי שלא סיימה את המסלול וכו'
איל בן ראובן:
 והיעד שלהם- מי שמשתחרר לדוגמא מחילוץ והצלה, הולך לחילוץ והצלה לא אפרוט את זה כאן, אבל יעדים הם יעדים מקבילים
יצחק קורן:
ביחידות הקרביות כמו קרקל, צוות שמשתחרר חוזר אח"כ לעבוד ביחד והשאלה השנייה היא איך הצבא בעצם לא גורע או פוגע בלוחמת שרוצה לחזור כאשר היא עם ילדים?
איל בן ראובן:
 	יש מודל הזנה קבוע, ומי שרוצה לחזור יש לה כמה דרכים, הסברתי אותם
איל בן ראובן:
 היא יכולה לבקש להמשיך את שירות המילואים הפעיל שלה
איל בן ראובן:
 ודרך אגב, מי שחותמת על 16א' היא גם מחויבת בהמשך לשירות המילואים שלה
איל בן ראובן:
 זה בכלל מקל כי היא כאילו כבר תכננה את זה מראש שהיא הלכה לשירות הסדיר, שהיא תמשיך את זה גם במילואים
איל בן ראובן:
 אבל הם ביחד
איל בן ראובן:
 הם משרתים ביחד בסדיר, והם הולכים יחד למילואים
מירב בן ארי:
אוקיי, אז עכשיו יש לנו עוד מצגת של טל לוי דיאמנט, שתתן מצגת של פורום המילואימיות
טל לוי דיאמנשטיין:
טוב
טל לוי דיאמנשטיין:
 אז רגע על פורום המילואימיות: זהו פורום שהוקם לפני שנתיים ואנחנו כבר ככה הוקם לפני קצת יותר משנתיים, אבל שנתיים הקמה רשמית ונספר לכם טיפה על מה שאנחנו עשינו כמו שאבישג גם אמרה עשינו הרבה מאוד שיתופי פעולה בפנים ובחוץ
טל לוי דיאמנשטיין:
 אז נדבר על זה
טל לוי דיאמנשטיין:
 ברמת העיקרון, אם אנחנו מדברות על החזון, אז החזון הוא בעצם לפעול לעולם שוויוני ויפה יותר, פועל לחיזוק מעמדן והיקף פעילותן של נשים במערך המילואים, מתוך תפיסה שרואה בשירות שוויוני, מפתח לקידום מעמדן של נשים בישראל
טל לוי דיאמנשטיין:
 מי שמשרת במילואים בסוף זה מפתח בישראל שירות המילואים
טל לוי דיאמנשטיין:
 גם אם ירד ונשחק מעמדו, בסוף הוא חלק ממה שנעשה בחברה וגם מאוחר יותר
טל לוי דיאמנשטיין:
 וזאת נקודת המפתח שלנו
טל לוי דיאמנשטיין:
     אחד הדברים הראשונים שעשינו כפורום בעצם זה לשבת עם למעלה מארבע מאות נשים ולחדד מה העקרונות, מה הדברים שחשוב לנו להתמקד בהם אז המשרתות עצמם, גם אתגרים פרטניים, שקשורים לאופי השירות, בעצם קצת, מתייחס למה ששאלת מה שקורה בשטח שירותים, מקלחות, אתגר פשוט מגדרי, גם המערכת הצה"לית שפה כמו שנאמר, יש פה שיתוף פעולה מלא להעלות את הדברים לחשוב ביחד מה צהל יכול לעשות מה לא
טל לוי דיאמנשטיין:
 הקולגות, המפקדים, ההבנה שיש פה איזשהו איזה שהיא מציאות שכבר שנים, זאת המציאות והמציאות החדשה שצהל צריך לייצר כי אין מה לעשות, הוא צריך לייצר נתפסת לפעמים בהתנגדות, ולכן אנחנו צריכות להתמודד גם שם
טל לוי דיאמנשטיין:
 ובסוף מה שדיברנו עליו, בערך בכל ועדה היום- התפיסה החברתית, האווירה הציבורית גם סביב מערך המילואים עצמו הוא בוודאי ובוודאי
טל לוי דיאמנשטיין:
 סביב מערך משרתות המילואים
טל לוי דיאמנשטיין:
 אם זה מעסיקים, אם זה מעגלי תמיכה, בסוף מי שנשאר בבית לשמור על הילדים לא בהכרח תמיד מבין או מבינה למה היא צריכה לעשות את זה
טל לוי דיאמנשטיין:
 אז הסיפור של התפיסה החברתית הוא אחד הדברים שאנחנו מתעסקים בהם מאוד
טל לוי דיאמנשטיין:
     בפועל, מה אנחנו עושות כדי לשנות את זה? אז הדבר הראשון זה קהילה חזקה, היום היא קהילה שבעיקר הויזואליות שלה היא בפייסבוק, אבל היא כבר הולכת ונבנית, המון מפגשים
טל לוי דיאמנשטיין:
 ככה שקורים בעולם האמיתי של השפעה, מינוף וידע עבודה בשיתוף פעולה עם צה"ל והגורמים הרלבנטיים, קמלה רטקה וכו' ושיפור של בכלל המצב מבחינה תודעתית, מבחינת כל מה שקשור בתקשורת של משרתות המילואים במרחב הציבורי
מירב בן ארי:
מי ייסד את הפורום הזה? אתם עמותה? כמה חברות אתן? ואיך העבודה שלך עם הצבא?
טל לוי דיאמנשטיין:
זהו פורום פרטי לגמרי יוזמה שבאה מהשטח
טל לוי דיאמנשטיין:
 יש יותר מאלפיים נשים שחברות, אנחנו פועלות בתוך מצב נתון
טל לוי דיאמנשטיין:
 אנחנו לא איזה גוף עכשיו שצריך ללחוץ על הצבא
טל לוי דיאמנשטיין:
 אנחנו תמיד אומרות אנחנו לא גוף לאומתי, אנחנו מציפות פערים שאנחנו פוגשות בשטח בכמעט כל זרוע שבה נמצאת אישה בן אם היא אחת ובין אם יש 30% נשים משרתות
טל לוי דיאמנשטיין:
 בסוף, המטרה היא לשבת ולהגיד מה אפשר לעשות יותר טוב כדי שזה ישתנה
טל לוי דיאמנשטיין:
 שנה שעברה ישבנו ממש כאן, ביום ההוקרה למערך המילואים, וזאת הייתה אבישג פה שאמרה הסיפור של הפטור האוטומטי יבוטל
טל לוי דיאמנשטיין:
 זה בעקבות עבודה משותפת שעשינו
טל לוי דיאמנשטיין:
 אז אנחנו נדבר על כמה דברים מהותיים
טל לוי דיאמנשטיין:
 הקמה של דף משרות ציבורי בפייסבוק, אחד צווארי הבקבוק הקשים של נשים במערך המילואים הוא בעצם למצוא תקן
טל לוי דיאמנשטיין:
 היות והרבה נשים יצאו לפטור מגיעות לגיל 30, הילדים גדלו או פתאום קיבלו איזשהו מקצוע מעניין שהצבא צריך אותו, הן לא יודעות אפילו מאיפה להתחיל
טל לוי דיאמנשטיין:
 אז אחד הדברים הראשונים שעשינו זה להקים דף משרות ציבורי שבו כל מי שמחפש אשת מילואים יכול פשוט לשים שם מודעה וכל מי שרוצה לחזור לשירות, לעבור, להתקדם יכולה לעשות את זה
טל לוי דיאמנשטיין:
 אני כבר יכולה להגיד לכם שהדף הזה הוא פחות משנה- בערך 4-5 חודשים ויש לנו שם איוש מטורף למרות שהוא קטן
טל לוי דיאמנשטיין:
 אבל זה רק מעיד על הצורך
טל לוי דיאמנשטיין:
 אז רק להגיד את זה
טל לוי דיאמנשטיין:
 כל הצוות עובד בהתנדבות, ולכן כולן עובדות בצוותים, ויש פה צוותי עבודה סביב כל נושא
טל לוי דיאמנשטיין:
 אחד המיזמים החשובים מילואימיות בתעשייה
טל לוי דיאמנשטיין:
      אנחנו כל הזמן מדברים על מילואים כמועדון סגור, כזה שדרכו גם מגיעים לאזרחות ומתקדמים ולוקחים אחד את השני, אז מיזם מילואימיות בתעשייה לוקח את הבחירות במשק ובחברה שעושות בכל מיני מקומות, שעושות חיל ובעצם המטרה היא להביא אותן וגם להביא גם את האחרות ולקדם אחת את השנייה
טל לוי דיאמנשטיין:
 כנס מילואימיות שנתי שהוא כנס עבודה
טל לוי דיאמנשטיין:
 שבעצם בא להציג את הפערים, בא לשאול את הפערים בה להבין רגע מה השטח צריך
טל לוי דיאמנשטיין:
 בסופו של דבר, גם בשנה החולפת עבודה צמודה כדי להבין את הפערים במסגרת הוועדות השונות מול המעסיקים, מול המשפחות
טל לוי דיאמנשטיין:
 לא רק של נשים
טל לוי דיאמנשטיין:
 אגב, אלא של כל משרתי המילואים, שחלק מההטבות אתם כבר מכירים היום ואנחנו שמחות שזכינו להיות שותפות
יצחק קורן:
בנושא של המעסיקים, מול מי אתן פונות כאשר לוחמת מילואים צריכה לצאת ומן הסתם יש בעיות בעבודה, עם המעסיק
יצחק קורן:
 מה הכתובת שלכן?
טל לוי דיאמנשטיין:
אין לנו כרגע איזה שהוא ייעוץ משפטי מסודר, יש לנו איזשהו הסכם עם נעמת שבמידה ואנחנו נצטרך אז הם יסייעו
טל לוי דיאמנשטיין:
 היום הדברים נפתרים בשטח עצמו ככל שזה מתאפשר, לא תמיד זה מתאפשר
טל לוי דיאמנשטיין:
 אבל בשטח עצמו
טל לוי דיאמנשטיין:
 זו לא בעיה נקודתית, זו בעיה גדולה יותר והיא גם הבעיה של המעסיקים כאילו לא רק של הנשים, אז הטיפול צריך להיות גדול ורחב יותר ולא נקודתי
טל לוי דיאמנשטיין:
 אני כן אגיד שאנחנו מקפידות להוציא סקר ביום האישה
טל לוי דיאמנשטיין:
 הוצאנו ביום האישה
טל לוי דיאמנשטיין:
 הוצאנו השנה מעל ל 300 נשים שמשרתות במילואים שנדגמו, והדברים החשובים שעלו מתוך הסקר שלנו ולא מתוך נתונים של אבישג, אז קחו את זה בפרופורציות
טל לוי דיאמנשטיין:
 כמו שצריך מעל ל 27% ממי שענו על הסקר- בנות 40 ומעלה שזה לגמרי שונה ממה שאנחנו חושבים ומכירים
טל לוי דיאמנשטיין:
 10% העידו על עצמן שהן נשים דתיות ומעל 40% הן אימהות לילדים, כמעט 80% אקדמאיות ו-87% מהנשים העידו כי הן גאות לשרת במערך במידה גבוהה מאוד
מירב בן ארי:
תני לי את שני האתגרים הכי מרכזיים היום של מילואימיות בלהיות נשים
מירב בן ארי:
 חוץ ממקום העבודה מול המעסיק והנושא של ההורות שבאמת קידמתן את הנושא של הפטור
טל לוי דיאמנשטיין:
אחד האתגרים המורכבים שלנו הם באמת המפגש בסופו של דבר, עם השטח
טל לוי דיאמנשטיין:
 יש לנו הרבה מאוד מפקדים שבסופו של דבר צריכים לבחור
טל לוי דיאמנשטיין:
 תראו, עולם המילואים זה עולם שבו שנה עוברת מאוד מאוד מהר
טל לוי דיאמנשטיין:
 כי אתה נפגש עם מילואימית פעם אחת, אבל בפעם הבאה שאתה תיפגש איתה - היא כבר תהיה בהריון, או שכבר יש לה שני ילדים
טל לוי דיאמנשטיין:
 אז הרבה מפקדים מסתכלים על זה ואומרים - אני לא אקדם אותך, כי את עוד שנייה תעזבי
טל לוי דיאמנשטיין:
      זה לא מקום עבודה שאני אפגוש אותה רצוף במשך שנה
טל לוי דיאמנשטיין:
 אני לא אקדם אותך, אני לא אוציא אותך לקורס מסוים, אני לא אכשיר אותך, והרבה נשים נתקעות
טל לוי דיאמנשטיין:
 אנחנו מדברים על תקרת זכוכית פיזית מורגשת, שהן מאוד נתקעות שם כי לא מאמינים להן שהן יחזרו
טל לוי דיאמנשטיין:
 אז זה צעד אחד שאנחנו מוצאות את עצמנו כל היום במסע שכנועים לכולם כדי להבטיח שנחזור
טל לוי דיאמנשטיין:
 ודבר שני, אני אגיד שגם כשאנחנו כבר יולדות ומביאות ילדים, אז אנחנו בעצם בתפקיד מסוים שהחברה החליטה שזה התפקיד שלנו
טל לוי דיאמנשטיין:
 אז התפיסה או האווירה הציבורית סביב האירוע הזה של מילואים היא אתגר מאוד מאוד גדול, לנשים ובכלל למערך